MUNYUHI NƐ KƆƆ HƐ MI MUNYU Ɔ HE Mɛni Okpɔngɔ Nɔ Hili Eywiɛ Ɔmɛ Tsɔɔ Mo?\nMUNYUHI NƐ KƆƆ HƐ MI MUNYU Ɔ HE Okpɔngɔ Nɔ Hili Eywiɛ Ɔmɛ​—Mɛnɔmɛ Ji Mɛ?\nOdase Kpa Ko\nBAIBLO Ɔ TSAKEƆ NIHI A SI HIMI I Suɔ Baseball Pe Nɔ́ Tsuaa Nɔ́!\nMOO KASE A HEMI KƐ YEMI Ɔ “Yo Nɛ He Ngɛ Fɛu Ji Mo”\nKpojemi Womi ɔ​—Mɛni E Tsɔɔ?\nHwɔɔmi Mɔ | No. 3 2017\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mauritian Creole Maya Mbunda Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Venda Vietnamese Wallisian Waray-Waray Wayuunaiki Xhosa Yoruba Zande Zulu\nYe bua jɔ kaa i náa be kɛ haa jokuɛwi nɛ a ngɛ asafo ɔ mi ɔ\nSamuel Hamilton nya mi munyu\nJEHA NƐ A FƆ LƐ: 1928\nHE NƐ E JE: COSTA RICA\nBƆ NƐ E NGƐ HA BE KO NƐ BE: I KƐ YE HE WO BASEBALL KƐ ASƆ FIƐMI MI VII\nPuerto Limón ma a mi nɛ i hi kɛ wa. E ji wo nya ma nɛ ngɛ Costa Rica puje he blɔ. Ye fɔli ɔmɛ fɔ bimɛ kpaanyɔ, imi ji kpaagone. Ye papaa gbo be nɛ i ye jeha kpaanyɔ. Wa papaa gbenɔ se ɔ, wa yayo lɛ hyɛ wa nɔ.\nI suɔ baseball (E ji fiɛmi ko nɛ a kɛ tso kɛ bɔɔlu lɛ fiɛ ɔ. Kuuhi enyɔ lɛ fiaa. Kuu kake mi no maa fɔ bɔɔlu ɔ kɛkɛ kuu kpa mi no kɛ tso ɔ fia bɔɔlu ɔ kɛ fɔ he) fiami wawɛɛ. Lɔ ɔ ji fiɛmi nɛ ye bua jɔ he benɛ i wɛ ɔ. Benɛ e piɛ bɔɔ nɛ ma ye jeha nyingmi enyɔ ɔ, i ya piɛɛ baseball fiami kuu ko he. Ngɛ kuu nɛ ɔ mi ɔ, a wui wɔ hiɔ. Be ko ɔ, nyumu ko bi mi ke ji ma suɔ nɛ ma je kuu nɛ ɔ mi nɛ ma ya piɛɛ baseball fiami kuu kpa ko he ngɛ Nicaragua. Lejɛ ɔ lɛɛ a maa wo mi hiɔ. Jamɛ a be ɔ, i ye jeha 20 kɛ se. Se akɛnɛ ye yayo be he wami jamɛ a be ɔ, nɛ imi nɛ i ngɛ e nɔ hyɛe he je ɔ, i kplɛɛ we nyumu ɔ ní bimi ɔ nɔ. Pee se ɔ, nyumu kpa ko hu bi mi ke ji ma suɔ nɛ ma fia baseball ha Costa Rica ma a. Enɛ ɔ lɛɛ i kplɛɛ nɔ. I fia kɛ ha ma a kɛ je jeha 1949 kɛ ya si 1952. Waa kɛ ní kpahi ya si koli ngɛ Cuba, Mexico kɛ Nicaragua. I nyɛɔ nɛ i kɛ ye he woɔ koli simi slɔɔtohi a mi kɛ tsaa nɔ si 17 nɛ i pee we tɔ̃tɔ̃mi kake po. Ke i nu nɛ nihi kɛ ye biɛ ngɛ ose hee ngɛ paki ɔ nɔ ɔ, ye bua jɔɔ wawɛɛ nitsɛ!\nAywilɛho sane ji kaa, i kɛ ye he wo je mi bami yayami mi. E ngɛ mi kaa i ngɛ plã kake, se i kɛ yi kpahi hu náa bɔmi. I nuu dã wawɛɛ hulɔ. Ligbi ko ɔ, i ya de dã kpɔtɔɔ, e nɔ jena a, i kai we blɔ nɔ nɛ i gu kɛ ba su we mi! I fiɛɔ asɔ nɛ i poɔ loto hulɔ.\nYe yayo ba pee Odasefo no be mi nɛ i ngɛ ní sɛ ní nɛ ɔmɛ pee kɛ mwɔɔ. E bɔ mɔde kaa e ma ha nɛ ye bua nɛ jɔ e jami ɔ he. Sisije ɔ, e yi manye, ejakaa baseball fiami ngɔ ye juɛmi tsuo. Ke i ngɛ ye he mi kae ngɛ paki nɔ ɔ, i nui hwɔ he tete! I kɛ ye juɛmi tsuo maa fiɛmi ɔ nɔ. I suɔ baseball pe nɔ́ tsuaa nɔ́!\nBe ko nɛ waa kɛ ni komɛ ngɛ koli sie ɔ, i plaa wawɛɛ. Jamɛ a be ɔ, i ye jeha 29. Be nɛ i ná tsami se ɔ, i kpa baseball fiami ha ma a. Se i tsɔseɔ nihi nɛ a ngɛ baseball fiami kuu ko mi ngɛ ye kpɔ ɔ mi.\nNgɛ jeha 1957 mi ɔ, Yehowa Odasefohi fɔ mi nine kɛ ya kpe ko nɛ a pee ngɛ paki ko nɔ. I fia baseball ngɛ jamɛ a paki ɔ nɔ hyɛ. Benɛ i hii si ngɛ tue buli ɔmɛ a kpɛti ɔ, i to he hɛ kaa Odasefo ɔmɛ baa a jemi saminya. A pee we a ní basabasa kaa bɔ nɛ nihi nɛ a ba hyɛɛ baseball peeɔ ɔ. Bɔ nɛ níhi ya nɔ ha ngɛ kpe ɔ sisi ɔ ta ye tsui he wawɛɛ nɛ i kɛ Odasefo ɔmɛ bɔni Baiblo ɔ kasemi, nɛ i bɔni asafo mi kpehi nɛ a peeɔ ɔ hu yami.\nYe bua jɔ níhi nɛ i kase ngɛ Baiblo ɔ mi ɔ he. Kaa nɔ hyɛmi nɔ́ ɔ, i kase kaa Yesu gba kɛ fɔ si kaa, ngɛ nyagbe ligbi ɔmɛ a mi ɔ, e kaseli ɔmɛ maa fiɛɛ sane kpakpa nɛ kɔɔ Mawu Matsɛ Yemi ɔ he ɔ ngɛ je ɔ mi tsuo. (Mateo 24:14) I kase hu kaa, anɔkuale Kristofohi tsu we fiɛɛmi ní tsumi ɔ kɛ yi mi tomi kaa a ma ná sika kɛ je mi. Yesu de ke: “Nyɛ ná lɛ yaka gu nɛ nyɛ wui he hiɔ; nyɛ hu nyɛ ngɔ ha nɛ nyɛ ko he hiɔwo.”—Mateo 10:8.\nBenɛ i ngɛ Baiblo ɔ kasee ɔ, i kɛ níhi nɛ i ngɛ kasee ɔ to bɔ nɛ Yehowa Odasefo ɔmɛ baa a je mi ha a he. Ye bua jɔ mɔde nɛ a ngɛ bɔe kaa a maa fiɛɛ sane kpakpa nɛ kɔɔ Mawu Matsɛ Yemi ɔ he ngɛ je ɔ mi tsuo ɔ he. I yɔse kaa a jeɔ mi mi jɔmi su kpo kaa bɔ nɛ Yesu fa kaa Kristofohi nɛ a pee ɔ. Lɔ ɔ he ɔ, benɛ i kane Marko 10:21 nɛ i na Yesu nine fɔmi nɛ ji, “Ba nyɛɛ ye se” ɔ, ye bua jɔ wawɛɛ. Nɛ i ná suɔmi kaa ma pee Odasefo no.\nSe e he be loko i nyɛ nɛ i mwɔ ye yi mi kpɔ saminya. Kaa nɔ hyɛmi nɔ́ ɔ, i ngɛ “lɔke” nɔma ko nɛ i kɛ poɔ loto daa otsi. Nɛ i pee ja jeha babauu. Se i ba kase ngɛ Baiblo ɔ mi kaa Mawu sume nihi nɛ jaa “mawu nɛ haa nɔ siade,” kɛ hɛ tsuli. (Yesaya 65:11; Kolose Bi 3:5) Enɛ ɔ he ɔ, i to kaa ma kpa asɔ fiɛmi. Otsi ɔ nɛ i kpa loto pomi ɔ, e we Hɔgba a, a tsɛ ye lɔke nɔma a! Akɛnɛ i pui loto ngɛ jamɛ a otsi ɔ mi he je ɔ, nihi ye ye he fɛu. A nyɛ ye nɔ kaa ma ya po ekohu se i kua. Kɛ je jamɛ a be ɔ, i kɛ ye he wui asɔ fiɛmi mi hu gblegbleegble.\nLigbi nɛ a baptisi mi ngɛ Yehowa Odasefohi a kpokpa nɔ kpe ko sisi ɔ, i kɛ ‘nɔmlɔ su ehe’ loo tsakemi nɛ i pee ngɛ ye si himi mi ɔ he ka kpe. (Efeso Bi 4:24) Jamɛ a ligbi ɔ e we gbɔkuɛ ɔ, benɛ i ya su nibwɔhi a to he nɛ i ya hwɔ kɛ ha kpe ɔ, ye plã momo ko ji nɛ ɔ nɛ e ngɛ mi mlɛe ngɛ ye sinya a nya. E de mi ke, “Ye suɔlɔ Sammy, ba nɛ wa je wa hɛja bɔɔ!” Oya nɔuu nɛ i ha lɛ heto ke, “Dɛbi!” I de lɛ ke piɔ lɛɛ i kɛ je mi bami he mlaahi nɛ ngɛ Baiblo ɔ mi ɔ ngɛ ní tsue. (1 Korinto Bi 6:18) E kpa ngmlaa ke, “O ke mɛni?” Kɛkɛ nɛ e gbe nɔ́ nɛ Baiblo ɔ de ngɛ je mi bami yaya he ɔ he guɛ, nɛ e tsɔɔ kaa e suɔ nɛ wa tsa wa huɛ bɔmi ɔ nɔ. Se i pui e nya mi, nɛ i sɛ tsu ɔ mi nɛ i ngmɛ sinya a mi. Ma nyɛ ma de kɛ bua jɔmi kaa, kɛ je jeha 1958 nɛ i ba pee Odasefo no kɛ ba si mwɔnɛ ɔ, i pee tsakemi fuu ngɛ ye si himi mi nɛ i ya nɔ nɛ i ye anɔkuale.\nBɔ nɛ i ná Baiblo blɔ tsɔɔmihi nɛ i kɛ tsu ní ɔ he se ha a hí kalemi! Se nami ɔ ekomɛ ji kaa, amlɔ nɛ ɔ, i ba ná huɛmɛ kpakpahi, si himi kpakpa kɛ bua jɔmi nitsɛnitsɛ.\nLoloolo ɔ, i fiaa baseball, se yi mi tomi nɛ i kɛ fiaa a tsake. Kɛ gu baseball fiami nɔ ɔ, i ba he biɛ, nɛ i ná sika fuu hulɔ, se ní nɛ ɔmɛ a se kɛ we. Huɛ bɔmi nɛ ngɛ i kɛ Mawu wa kpɛti, kɛ kake peemi nɛ ngɛ i kɛ ye nyɛmimɛ wa kpɛti ɔ lɛɛ, e maa hi si daa. Baiblo ɔ de ke: “Je ɔ, kɛ e mi níhi nɛ peeɔ nɔ akɔnɔ ɔ ngɛ bee kɛ yaa. Se nɔ nɛ peeɔ Mawu suɔmi nya ní ɔ, lɛɛ e ngɛ kɛ yaa neneene.” (1 Yohane 2:17) Amlɔ nɛ ɔ, i suɔ Yehowa Mawu kɛ e we bi ɔmɛ pe nɔ́ tsuaa nɔ́!\nYesu tsɔɔ nɔ́ he je nɛ wa hia blɔ tsɔɔmi kɛ Baiblo mi sisi tomi mlaahi enyɔ nɛ a he hia wawɛɛ.\nNo. 3 2017 | Okpɔngɔ Nɔ Hili Eywiɛ Ɔmɛ—Bɔ Nɛ A Ní Tsumi Saa O He Ha\nHWƆƆMI MƆ No. 3 2017 | Okpɔngɔ Nɔ Hili Eywiɛ Ɔmɛ—Bɔ Nɛ A Ní Tsumi Saa O He Ha\nMo Ha Mi Tue Mi Jɔmi Kɛ Bua Jɔmi Jeha Kake Pɛ